CELEX: 22021D0020
Language: et
Date: 2020-12-22 00:00:00
Title: AKV-ELi suursaadikute komitee otsus nr 3/2020, 22. detsember 2020, millega pikendatakse põllumajanduse ja maapiirkondadega seotud koostöö tehnilise keskuse juhatuse liikmete volitusi [2021/20]

12.1.2021   
               
               
                  ET
               
               
                  Euroopa Liidu Teataja
               
               
                  L 10/8
               
            
         AKV-ELI SUURSAADIKUTE KOMITEE OTSUS nr 3/2020,
         22. detsember 2020,
         millega pikendatakse põllumajanduse ja maapiirkondadega seotud koostöö tehnilise keskuse juhatuse liikmete volitusi [2021/20]
         AKV-ELi SUURSAADIKUTE KOMITEE,
         võttes arvesse ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahelist koostöölepingut, (1) eriti selle III lisa artikli 2 lõiget 5,
         võttes arvesse AKV-ELi suursaadikute komitee 7. novembri 2013. aasta otsust nr 5/2013 põllumajanduse ja maapiirkondadega seotud koostöö tehnilise keskuse põhikirja kohta, (2) eriti selle lisa artikli 5 lõiget 4,
         ning arvestades järgmist:
         
                     (1)
                  
                  
                     Põllumajanduse ja maapiirkondadega seotud koostöö tehnilise keskuse põhikirja artikli 5 lõikes 4 on sätestatud, et suursaadikute komitee kehtestatud menetluse kohaselt nimetab AKV-ELi suursaadikute komitee põllumajanduse ja maapiirkondadega seotud koostöö tehnilise keskuse juhatuse liikmed maksimaalselt viieks aastaks, kusjuures poole ametiaja möödumisel esitatakse nende tegevuse kohta vahearuanne.
                  
               
                     (2)
                  
                  
                     AKV-ELi partnerluslepingu kehtivusaeg pidi lõppema 29. veebruaril 2020 vastavalt selle lepingu artikli 95 lõikele 1.
                  
               
                     (3)
                  
                  
                     Kooskõlas AKV-ELi suursaadikute komitee 17. detsembri 2019. aasta otsusega nr 3/2019 võtta vastu AKV-ELi koostöölepingu artikli 95 lõike 4 kohased üleminekumeetmed (3) pikendati AKV-ELi koostöölepingu kohaldamist kuni 31. detsembrini 2020 või kuni liidu ja AKV riikide vahelise uue lepingu jõustumiseni või kuni uue lepingu ajutise kohaldamiseni, olenevalt sellest, milline neist on varaseim.
                  
               
                     (4)
                  
                  
                     Vastavalt AKV-ELi suursaadikute komitee 24. veebruari 2020. aasta otsusele nr 1/2020, millega nimetatakse ametisse põllumajanduse ja maapiirkondadega seotud koostöö tehnilise keskuse juhatuse liikmed ja direktor, (4) lõppevad juhatuse liikmete volitused 31. detsembril 2020.
                  
               
                     (5)
                  
                  
                     Kooskõlas AKV-ELi suursaadikute komitee 4. detsembri 2020. aasta otsusega nr 2/2020, millega muudetakse AKV-ELi suursaadikute komitee otsust nr 3/2019 võtta vastu AKV-ELi koostöölepingu artikli 95 lõike 4 kohased üleminekumeetmed (5) pikendati AKV-ELi koostöölepingu kohaldamist kuni 30. novembrini 2021 või kuni liidu ja AKV riikide vahelise uue lepingu jõustumiseni või kuni uue lepingu ajutise kohaldamiseni, olenevalt sellest, milline neist on varaseim.
                  
               
                     (6)
                  
                  
                     Põllumajanduse ja maapiirkondadega seotud koostöö tehnilise keskuse juhatuse liikmete volitusi tuleks pikendada,
                  
               ON TEINUD JÄRGMISE OTSUSE:
         
            Artikkel 1
            Ilma et see piiraks edaspidiseid otsuseid, mida AKV-ELi suursaadikute komitee võib oma pädevuse kohaselt teha, pikendatakse põllumajanduse ja maapiirkondadega seotud koostöö tehnilise keskuse järgmiste juhatuse liikmete volitusi kuni 30. novembrini 2021:
            
                        —
                     
                     
                        prof Augusto Manuel CORREIA,
                     
                  
                        —
                     
                     
                        David HUNTER,
                     
                  
                        —
                     
                     
                        Helena JOHANSSON,
                     
                  
                        —
                     
                     
                        Abel KPAWILINA-NAMKOISSE,
                     
                  
                        —
                     
                     
                        dr Boitshoko NTSHABELE ja
                     
                  
                        —
                     
                     
                        Frederike PRAASTERINK.
                     
                  
         
            Artikkel 2
            Käesolev otsus jõustub selle vastuvõtmise kuupäeval.
         
         
            Brüssel, 22. detsember 2020
            
               
                  AKV-ELi suursaadikute komitee nimel
               
               
                  eesistuja
               
               Michael CLAUSS
            
         
         
            (1)  EÜT L 317, 15.12.2000, lk 3.
         
            (2)  ELT L 309, 19.11.2013, lk 50.
         
            (3)  ELT L 1, 3.1.2020, lk 3.
         
            (4)  ELT L 72, 9.3.2020, lk 26.
         
            (5)  ELT L 420, 14.12.2020, lk 32.